CELEX: C2007/096/82
Language: el
Date: 2007-04-28 00:00:00
Title: Υποθέσεις F-44/06 και F-94/06: Απόφαση του Δικαστηρίου Δημόσιας Διοίκησης (πρώτο τμήμα) της 17ης Απριλίου 2007 — C και F κατά Επιτροπής (Υπάλληλοι — Άρθρο 78 του ΚΥΚ — Σύνταξη αναπηρίας — Εκτέλεση απόφασης του Πρωτοδικείου — Προσφυγή ακύρωσης και αγωγή αποζημίωσης)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/40
            
         Απόφαση του Δικαστηρίου Δημόσιας Διοίκησης (πρώτο τμήμα) της 17ης Απριλίου 2007 — C και F κατά Επιτροπής
   (Υποθέσεις F-44/06 και F-94/06) (1)
   
   (Υπάλληλοι - Άρθρο 78 του ΚΥΚ - Σύνταξη αναπηρίας - Εκτέλεση απόφασης του Πρωτοδικείου - Προσφυγή ακύρωσης και αγωγή αποζημίωσης)
   (2007/C 96/82)
   Γλώσσα διαδικασίας: η γαλλική
   Διάδικοι
   
      Προσφεύγοντες-ενάγοντες: C και F (Βρυξέλλες, Βέλγιο) (εκπρόσωποι: J. van Rossum, S. Orlandi και J.-N. Louis, δικηγόροι)
   
      Καθής-εναγομένη: Επιτροπή των Ευρωπαϊκών Κοινοτήτων (εκπρόσωπος: J. Currall)
   Αντικείμενο των συνεκδικασθεισών υποθέσεων
   Στην υπόθεση F-44/06:
   Αφενός, ακύρωση της απόφασης της 13ης Ιουνίου 2005 με την οποία η Επιτροπή αρνήθηκε να λάβει έναντι του προσφεύγοντος-ενάγοντος οποιοδήποτε μέτρο προς εκτέλεση της απόφασης του Πρωτοδικείου των Ευρωπαϊκών Κοινοτήτων στην υπόθεση T-376/02, επί προσφυγής του ίδιου προσφεύγοντος κατά απόφασης της 14ης Ιανουαρίου 2002, και, αφετέρου, ακύρωση της απόφασης της 23 Φεβρουαρίου 2006 με την οποία χορηγήθηκε στον προσφεύγοντα-ενάγοντα σύνταξη αναπηρίας της οποίας το ύψος καθορίστηκε σύμφωνα με το άρθρο 78, παράγραφος 2, του Κανονισμού Υπηρεσιακής Κατάστασης, με αναδρομική ισχύ από 1ης Φεβρουαρίου 2002.
   Στην υπόθεση F-94/06:
   Αφενός, ακύρωση της απόφασης της 23ης Φεβρουαρίου 2006, με την οποία χορηγήθηκε στον προσφεύγοντα-ενάγοντα σύνταξη αναπηρίας της οποίας το ύψος καθορίστηκε σύμφωνα με το άρθρο 78, παράγραφος 2, του Κανονισμού Υπηρεσιακής Κατάστασης, με αναδρομική ισχύ από 1ης Φεβρουαρίου 2002, και αφετέρου, αγωγή αποζημίωσης.
   Διατακτικό της απόφασης
   Το Δικαστήριο Δημόσιας Διοίκησης αποφασίζει:
   
               1.
            
            
               Καταδικάζει την Επιτροπή των Ευρωπαϊκών Κοινοτήτων να καταβάλει στον προσφεύγοντα-ενάγοντα αποζημίωση ύψους 2 000 ευρώ προς ικανοποίηση της ηθικής βλάβης την οποία υπέστη.
            
         
               2.
            
            
               Απορρίπτει τις προσφυγές-αγωγές κατά τα λοιπά.
            
         
               3.
            
            
               Η Επιτροπή των Ευρωπαϊκών Κοινοτήτων φέρει τα δικαστικά της έξοδα και τα δύο τρίτα των δικαστικών εξόδων του προσφεύγοντος-ενάγοντος στις υποθέσεις F-44/06, C κατά Επιτροπής, και F-94/06, F κατά Επιτροπής.
            
         
      (1)  F-44/06: EE C 154 της 1.7.2006, σ. 25, και F-94/06: ΕΕ C 237 της 30.9.2006, σ. 22.